Այնթապ ուղեւորւած լրագրողը շրջել է Թուրքիայում յայտնի զբօսաշրջային վայր հանդիսացող Այնթապի հին թաղամասերով, որտեղ անցեալում միասին ապրել են հայեր, թուրքեր, հրեաներ, ասորիներ։ Տեղական հին ոճը պահպանել յաջողած «Բէյ» թաղամասն իր գիշերը վառւող ջահերով, հիւրատների ու սրճարանների վերածւած հին հայկական նախշազարդ տներով մշտապէս իր կողմ է գրաւում բազմաթիւ զբօսաշրջիկների։ 1530-ականներին թաղամասն ունեցել է մօտ 40-50 տուն։